આ કેસ ઉપરથી સ્પષ્ટપણે ફલિત થાય છે કે, રાજ્યના રહેણાક વિસ્તારોમાં આવેલ રહેણાકની સોસાયટીઓમાં ઘણાં મકાનો મુખ્ય રસ્તાને લાગુ હોવાથી ઘણાં કિસ્સાઓમાં તેવા મુખ્ય રસ્તાને લાગુ મકાનના રહીશો પોતાના મકાનના ગ્રાઉન્ડ ફ્લોરના ભાગમાં વાણિજ્ય હેતુ માટે યાને કોમર્શિયલ હેતુ માટે ઉપયોગ કરતા હોય છે અને પોતાના રહેણાકના મકાનના તેટલા ભાગમાં તેઓ વેપાર-ધંધો કરતા હોય છે, પરંતુ કાયદાકીય જોગવાઈઓ અનુસાર રહેણાકની સોસાયટીમાં આવેલ કોઈ પણ મકાનનો ઉપયોગ વાણિજ્ય હેતુ માટે થઈ શકતો નથી કે તેવા ઉપયોગ માટે પરવાનગી આપી શકાય નહીં.